
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 2323 

27 Οκτωβρίου 2015 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός προϋποθέσεων χρήσης της ένδειξης 
«όνομα αμπελουργικής εκμετάλλευσης» στην επι¬ 
σήμανση των Ελληνικών οίνων. 1 

Καθορισμός λεπτομερειών για την παραγωγή ανα- 
καθαρισμένου συμπυκνωμένου γλεύκους σταφυ- 

λής/σακχάρου σταφυλής. 2 

Καθορισμός των ειδικών όρων εμφιαλώσεως των οίνων. 3 


ΑΠΟΦΑΣΕΙ Σ 

Αριθμ. 5067/117292 (1) 


Καθορισμός προϋποθέσεων χρήσης της ένδειξης «όνομα 
αμπελουργικής εκμετάλλευσης» στην επισήμανση 
των Ελληνικών οίνων. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ ΚΑΙ ΔΙΟΙΚΗΤΙΚΗΣ ΑΝΑΣΥΓΚΡΟΤΗΣΗΣ - 
ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Τις διατάξεις: 

α) Του άρθρου 90 του Κώδικα Νομοθεσίας για την 
Κυβέρνηση και τα Κυβερνητικά Όργανα, όπως κυρώθηκε 
με το άρθρο πρώτο του Π.δ. 63/2005 «Κωδικοποίηση 
της Νομοθεσίας για την Κυβέρνηση και τα Κυβερνητικά 
όργανα» (Α' 98). 

β) Του Ν. 4235/2014 «Διοικητικά μέτρα, διαδικασίες και 
κυρώσεις στην εφαρμογή της ενωσιακής και εθνικής 
νομοθεσίας στους τομείς των τροφίμων, των ζωοτρο¬ 
φών και της υγείας και προστασίας των ζώων και άλ¬ 
λες διατάξεις αρμοδιότητας του Υπουργείου Αγροτικής 
Ανάπτυξης και Τροφίμων» (ΦΕΚ Α' 32). 

γ) Του Ν. 4337/2015 «Μέτρα για την εφαρμογή της 
συμφωνίας δημοσιονομικών στόχων και διαρθρωτικών 
μεταρρυθμίσεων» (Α' 129). 

δ) Του Ν. 396/1976 «Περί οινολογικών κατεργασιών και 
εμπορίας των οίνων» (Α' 198). 

ε) Του Ν.δ. 243/1969 «Περί βελτιώσεως και προστασίας 
της αμπελουργικής παραγωγής» (Α' 144) όπως τροπο¬ 
ποιήθηκε με το Ν. 427/1976 (Α' 230). 

στ) Του Π.δ. 70/22.09.2015 «Ανασύσταση των Υπουργείων 
Πολιτισμού και Αθλητισμού, Υποδομών, Μεταφορών και 


Δικτύων, Αγροτικής Ανάπτυξης και Τροφίμων. Ανασύ¬ 
σταση του Υπουργείου Ναυτιλίας και Αιγαίου και με- 
τονομασία του σε Υπουργείο Ναυτιλίας και Νησιωτικής 
Πολιτικής. Μετονομασία του Υπουργείου Πολιτισμού, 
Παιδείας και Θρησκευμάτων σε Υπουργείο Παιδείας, 
Έρευνας και Θρησκευμάτων, του Υπουργείου Οικονομίας, 
Υποδομών, Ναυτιλίας και Τουρισμού σε Υπουργείο Οι¬ 
κονομίας, Ανάπτυξης και Τουρισμού και του Υπουργείου 
Παραγωγικής Ανασυγκρότησης, Περιβάλλοντος και Ενέρ¬ 
γειας σε Υπουργείο Περιβάλλοντος και Ενέργειας. Μετα¬ 
φορά Γ ενικής Γ ραμματείας Βιομηχανίας στο Υπουργείο 
Οικονομίας, Ανάπτυξης και Τουρισμού» (Α' 114). 

ζ) Του Π.δ. 73/23.09.2015 «Διορισμός Αντιπροέδρου της 
Κυβέρνησης, Υπουργών, Αναπληρωτών Υπουργών και 
Υφυπουργών» (Α' 116). 

2. Τους Κανονισμούς όπως ισχύουν: 

α) (ΕΕ) αριθ. 1308/2013 του Ευρωπαϊκού Κοινοβουλί¬ 
ου και του Συμβουλίου της 17ης Δεκεμβρίου 2013 «για 
τη θέσπιση κοινής οργάνωσης των αγορών γεωργικών 
προϊόντων και την κατάργηση των κανονισμών (ΕΟΚ) 
αριθ. 922/1972, (ΕΟΚ) αριθ. 234/1979, (ΕΚ) αριθ. 1037/2001 
και (ΕΚ) αριθ. 1234/2007 του Συμβουλίου» (Ε 347/2013). 

β) (ΕΚ) αριθ. 607/2009 της Επιτροπής της 14ης Ιουλίου 
2009 «για τον καθορισμό ορισμένων λεπτομερών κανό¬ 
νων εφαρμογής του κανονισμού (ΕΚ) αριθ. 479/2008 του 
Συμβουλίου όσον αφορά τις προστατευόμενες ονομασίες 
προέλευσης και τις προστατευόμενες γεωγραφικές εν¬ 
δείξεις, τις παραδοσιακές ενδείξεις, την επισήμανση και 
την παρουσίαση ορισμένων προϊόντων του αμπελοοινι- 
κού τομέα» (Ε 193/2009). 

γ) (ΕΚ) 606/2009 της Επιτροπής της 10ης Ιουλίου 2009 
«για καθορισμό ορισμένων λεπτομερειών εφαρμογής 
του κανονισμού (ΕΚ) αριθ. 479/2008 όσον αφορά τις 
κατηγορίες αμπελοοινικών προϊόντων, τις οινολογικές 
πρακτικές και τους περιορισμούς στους οποίους υπό- 
κεινται» (Ε 193/2009). 

3. Την υπ’ αριθμ. 5833/155045/12.12.2013 κοινή υπουργική 
απόφαση «Καθορισμός συμπληρωματικών μέτρων για 
την εφαρμογή του Καν. (ΕΚ) 607/2009 της Επιτροπής για 
τον καθορισμό ορισμένων λεπτομερών κανόνων εφαρμο¬ 
γής του Καν. (ΕΚ) 1234/2007 όσον αφορά τις προστατευ¬ 
όμενες ονομασίες προέλευσης και τις προστατευόμενες 
γεωγραφικές ενδείξεις, την επισήμανση και παρουσίαση 
ορισμένων προϊόντων του αμπελοοινικού τομέα» όπως 
κάθε φορά ισχύει (Β' 3324). 

4. Την υπ’ αριθμ. 6252/78481/14.07.2015 απόφαση του 
Αναπληρωτή Υπουργού Παραγωγικής Ανασυγκρότησης, 
Περιβάλλοντος και Ενέργειας «Μεταβίβαση του δικαι¬ 
ώματος υπογραφής «με εντολή Αναπληρωτή Υπουργού» 
στον Αναπληρωτή Γενικό Γραμματέα, Γενικό Γραμματέα 
Αγροτικής Πολιτικής και Διαχείρισης Κοινοτικών Πό¬ 
ρων, Προϊσταμένους Γ ενικής Διεύθυνσης, Προϊσταμένους 
Διεύθυνσης, Προϊσταμένους Τμήματος και Υπεύθυνους 
Γ ραφείου του πρώην Υπουργείου Αγροτικής Ανάπτυξης 
και Τροφίμων (Β' 1503). 

5. Το απόσπασμα πρακτικού γνωμοδότησης της 
86ης/19.10.2015 Συνεδρίασης της ΚΕΠΟ. 

6. Το γεγονός ότι από τις διατάξεις της παρούσας 
απόφασης δεν προκαλείται δαπάνη σε βάρος του Κρα¬ 
τικού Προϋπολογισμού. 

7. Την εισήγηση της Διεύθυνσης Μεταποίησης και 
Ποιοτικού Ελέγχου Τροφίμων Φυτικής παραγωγής του 
Υπουργείου Αγροτικής Ανάπτυξης και Τροφίμων, απο¬ 
φασίζουμε: 

Αρθρο 1 

Με την παρούσα απόφαση θεσπίζονται τα συμπλη¬ 
ρωματικά μέτρα χρήσης των αναφερόμενων, σε αμπε¬ 
λουργική εκμετάλλευση, ενδείξεων του άρθρου 57 του 
Καν. (ΕΚ) αριθ. 607/2009 της Επιτροπής στην επισήμανση 
των Ελληνικών οίνων. 

Αρθρο 2 

Οι ενδείξεις Κτήμα, Αμπελώνας (ες), Πύργος, Μονα¬ 
στήρι, Κάστρο, Βίλα, Αρχοντικό, Μετόχι, Αγρέπαυλη, 
Αμπέλι(α), Ορεινό(α) Κτήμα(τα), Ορεινός (οι) Αμπελώνας 
(ες) που αναφέρονται σε αμπελουργική εκμετάλλευση, 
χρησιμοποιούνται πάντοτε σε συνδυασμό με το όνομα 
της αμπελουργικής εκμετάλλευσης και αποκλειστικά 
στους οίνους με Προστατευόμενη Ονομασία Προέλευσης 
(ΠΟΠ) και Προστατευόμενη Γεωγραφική Ένδειξη (ΠΓΕ), 
εφόσον πληρούνται οι παρακάτω προϋποθέσεις: 

α) Ο οίνος να έχει παραχθεί αποκλειστικά από στα¬ 
φύλια που έχουν συγκομιστεί από αμπελώνες της εκμε¬ 
τάλλευσης και η οινοποίηση να έχει εκτελεστεί εξ ολο¬ 
κλήρου σε αυτή την εκμετάλλευση. 

β) Τα αμπελοτεμάχια της εκμετάλλευσης να βρίσκο¬ 
νται μέσα στην αντίστοιχη ζώνη παραγωγής οίνου ΠΟΠ 
ή ΠΓΕ (με γεωγραφική ένδειξη Περιφερειακής Ενότητας 
ή μικρότερης αυτής). 

γ) Τα αμπελοτεμάχια να βρίσκονται στην ίδια διοι¬ 
κητική ενότητα (Δημοτική Ενότητα ή Δημοτική /Τοπι¬ 
κή Κοινότητα). Εάν μέρος των αμπελοτεμαχίων της 
εκμετάλλευσης υπάγεται και σε περισσότερες από μία 
Δημοτική / Τοπική Κοινότητα ή Δημοτική Ενότητα, υπό 
την προϋπόθεση της παρ. β), τότε ολόκληρο το αμπελο¬ 
τεμάχιο προσμετράται στην έκταση της περιοχής που 
δικαιούται τη συγκεκριμένη ένδειξη. 

δ) Η εκμετάλλευση να περιλαμβάνει ιδιόκτητους αμπε¬ 
λώνες έκτασης τουλάχιστον 5 στρεμμάτων. 

ε) Εφόσον η εκμετάλλευση περιλαμβάνει ενοικιαζόμενα 
ή με σύμβαση καλλιεργούμενα αμπελοτεμάχια ο χρό¬ 
νος ενοικίασης ή σύμβασης πρέπει να είναι τουλάχι¬ 
στον 10 έτη και να αποδεικνύεται με επίσημα έγγραφα 
(π.χ συμβόλαιο). 

στ) Όσον αφορά τη χρήση των ενδείξεων Κτήμα, Ορει- 
νό(α) Κτήμα(τα), Ορεινός (οι) Αμπελώνας (ες), Πύργος, 
Μοναστήρι, Κάστρο, Βίλα, Αρχοντικό, πέραν των ανω¬ 
τέρω προϋποθέσεων θα πρέπει να πληρούνται κατά 
περίπτωση, τα παρακάτω: 


- Για την ένδειξη «Κτήμα» 

Το οινοποιείο της εκμετάλλευσης να βρίσκεται μέσα 
στην αντίστοιχη διοικητική ενότητα (Δημοτική Ενότητα 
ή Δημοτική / Τοπική Κοινότητα). Ειδικά για την ένδειξη 
«Ορεινό(α) Κτήμα(τα)» το σύνολο των αμπελοτεμαχίων 
να βρίσκεται σε υψόμετρο μεγαλύτερο από 500 μέτρα. 

- Για την ένδειξη «Ορεινός (οι) Αμπελώνας (ες)» 

Το σύνολο των αμπελοτεμαχίων να βρίσκεται σε 
υψόμετρο μεγαλύτερο από 500 μέτρα. 

- Για την ένδειξη «Πύργος» 

Στον ιδιόκτητο αμπελώνα της εκμετάλλευσης, πρέπει 
να υπάρχει κτίσμα του οποίου η αρχιτεκτονική μορφή 
να δικαιολογεί την περιγραφή με την ένδειξη «Πύργος», 
όπως αυτή χρησιμοποιείται στη συγκεκριμένη περιοχή. 

Επίσης, το οινοποιείο της εκμετάλλευσης πρέπει να 
βρίσκεται μέσα σε ένα από τα ιδιόκτητα αμπελοτεμάχια 
της εκμετάλλευσης. 

- Για την ένδειξη «Μοναστήρι» 

Η εκμετάλλευση να ανήκει πραγματικά σε ένα υπαρκτό 
Μοναστήρι και το οινοποιείο αυτής να βρίσκεται σε ένα 
από τα ιδιόκτητα αμπελοτεμάχιά της. 

- Για την ένδειξη «Κάστρο» 

Στους ιδιόκτητους αμπελώνες της εκμετάλλευσης πρέ¬ 
πει να βρίσκονται κτίσματα ή ερείπια ιστορικού Κάστρου. 

Το όνομα του Κάστρου αυτού μπορεί να χρησιμοποι¬ 
είται μόνο όταν είναι τοπωνύμιο και συμπίπτει με το 
όνομα του ΠΟΠ ή ΠΓΕ οίνου της περιοχής, ποτέ όμως 
συγχρόνως για ΠΟΠ και ΠΓΕ. 

Το οινοποιείο της εκμετάλλευσης πρέπει να βρίσκεται 
σε ένα από τα ιδιόκτητα αμπελοτεμάχια της εκμετάλ¬ 
λευσης. 

- Για τις ενδείξεις «Βίλα, Αρχοντικό». 

Στους ιδιόκτητους αμπελώνες της εκμετάλλευσης πρέ¬ 
πει να βρίσκονται κτίσματα των οποίων η αρχιτεκτονική 
μορφή και ο χαρακτήρας να δικαιολογούν την επιγραφή 
τους με τις ενδείξεις «Βίλα» ή «Αρχοντικό» αντιστοίχως. 

Το οινοποιείο της εκμετάλλευσης πρέπει να βρίσκεται 
σε ένα από τα ιδιόκτητα αμπελοτεμάχια της εκμετάλ¬ 
λευσης. 

Αρθρο 3 

Οι ενδείξεις αυτές αναγράφονται στις ετικέτες των 
οίνων στην Ελληνική γλώσσα και μπορούν να επανα¬ 
λαμβάνονται σε μία ή περισσότερες επίσημες γλώσσες 
τηςΈνωσης, σύμφωνα με την παρ. 2 του άρθρου 121 του 
Καν. (ΕΕ) αριθ. 1308/2013 του Ευρωπαϊκού Κοινοβουλίου 
και του Συμβουλίου. 

Άρθρο 4 

1. Σε κάθε Περιφερειακή Ενότητα, με απόφαση του 
Περιφερειάρχη κατόπιν εισήγησης της αρμόδιας Διεύ¬ 
θυνσης Αγροτικής Οικονομίας και Κτηνιατρικής (ΔΑΟΚ), 
συνιστάται Πρωτοβάθμια Επιτροπή Αμπελοοινικών θεμά¬ 
των, η οποία συγκροτείται από: 

α) Τον αρμόδιο επί των αμπελοοινικών θεμάτων γεω¬ 
πόνο της ΔΑΟΚ ως Πρόεδρο με ένα γεωπόνο της ίδιας 
Υπηρεσίας ως αναπληρωτή του. 

β) Τον αρμόδιο γεωπόνο του Τμήματος/Γραφείου 
Αγροτικής Οικονομίας με τον αναπληρωτή του στις 
περιπτώσεις που από την διοικητική διάρθρωση των 
Περιφερειών-Περιφερειακών Ενοτήτων προβλέπεται σύ¬ 
σταση σχετικής υπηρεσίας. 

γ)Έναν αρχιτέκτονα μηχανικό της Δ/νσης Τεχνικών 
Έργων της Περιφερειακής Ενότητας ως μέλος, με τον 
αναπληρωτή του και μόνο για την περίπτωση που πρό¬ 
κειται για χαρακτηρισμό κτίσματος. 

δ)Έναν εκπρόσωπο επαγγελματικών φορέων οριζόμε¬ 
νο από την ΚΕΟΣΟΕ ή τον ΣΕΟ, με τον αναπληρωτή του, 
ανάλογα με την ιδιότητα του αιτούντα, συνεταιριστική 
ή ιδιωτική. 

ε)Έναν εκπρόσωπο της Τοπικής Αυτοδιοίκησης ως 
μέλος, με τον αναπληρωτή του. 

στ)Ένα διοικητικό υπάλληλο της ΔΑΟΚ ως γραμματέα, 
με τον αναπληρωτή του. 

Η θητεία της Επιτροπής είναι ετήσια και μπορεί να 
ανανεώνεται. Οι αποφάσεις της λαμβάνονται με πλειο- 
ψηφία και σε περίπτωση ισοψηφίας υπερισχύει η ψήφος 
του Προέδρου. Η Επιτροπή βρίσκεται σε απαρτία όταν 
είναι παρόντα τουλάχιστον τρία (3) μέλη (τακτικά ή ανα¬ 
πληρωματικά) και με την προϋπόθεση ότι είναι παρών ο 
Πρόεδρος ή ο αναπληρωτής του. 

2. Κάθε αμπελουργική εκμετάλλευση που ενδιαφέρεται 
για αναγνώριση του δικαιώματος χρήσης των ενδείξεων 
της παρούσας απόφασης σε συνδυασμό με την αμπε¬ 
λουργική εκμετάλλευση, υποβάλλει αίτηση στη αρμόδια 
ΔΑΟΚ, όπου βρίσκονται οι αμπελώνες, συνοδευόμενη 
από τα νόμιμα αποδεικτικά έγγραφα ιδιοκτησίας και 
κατά περίπτωση μισθώσεως, η οποία διαβιβάζεται, προς 
εξέταση, στην Επιτροπή αμπελοοινικών θεμάτων της 
παρ. 1. 

3. Κατά την διαδικασία εξέτασης της αίτησης, η Επι¬ 
τροπή δύναται να ζητήσει από τον ενδιαφερόμενο κάθε 
συμπληρωματικό αποδεικτικό έγγραφο ή στοιχείο απα¬ 
ραίτητο κατά την κρίση της και με απόφασή της εγκρί¬ 
νει ή απορρίπτει την σχετική αίτηση. Στην περίπτωση 
απόρριψης, η απόφαση της Επιτροπής θα πρέπει να 
είναι πλήρως αιτιολογημένη. Για κάθε συνεδρίαση συ- 
ντάσσεται πρακτικό. 

4. Η απόφαση της Επιτροπής αποστέλλεται στην εν- 
διαφερόμενη εκμετάλλευση με απόδειξη παραλαβής και 
κοινοποιείται στη Διεύθυνση Μεταποίησης και Ποιοτικού 
Ελέγχου Τροφίμων Φυτικής Παραγωγής του Υπουργείου 
Αγροτικής Ανάπτυξης και Τροφίμων. 

Αρθρο 5 

1. Μέσα σε προθεσμία είκοσι (20) ημερών από την κοι¬ 
νοποίηση της απορριπτικής απόφασης, η ενδιαφερόμενη 
εκμετάλλευση μπορεί να προσφύγει στη Δευτεροβάθμια 
Επιτροπή Αμπελοοινικών θεμάτων, του παρόντος άρ¬ 
θρου, με ένστασή της που κατατίθεται στην αρμόδια 
ΔΑΟΚ της Περιφερειακής Ενότητας. 

Σε κάθε Περιφερειακή Ενότητα όπου έχει συσταθεί 
Πρωτοβάθμια Επιτροπή Αμπελοοινικών θεμάτων, συνι- 
στάται με απόφαση του οικείου Περιφερειάρχη Δευτε¬ 
ροβάθμια Επιτροπή Αμπελοοινικών θεμάτων, η οποία 
συγκροτείται από: 

α) Τον Προϊστάμενο της Δ/νσης Αγροτικής Οικονομίας 
και Κτηνιατρικής της Περιφερειακής Ενότητας ως Πρό¬ 
εδρο με τον αναπληρωτή του. 

β) Τον Προϊστάμενο του Περιφερειακού Κέντρου Προ¬ 
στασίας Φυτών και Ποιοτικού Ελέγχου ως μέλος, με τον 
αναπληρωτή του. 

γ) Τον Προϊστάμενο της Δ/νσης Τεχνικών Έργων της 
Περιφερειακής Ενότητας ως μέλος, με τον αναπληρωτή 
του στις περιπτώσεις που αφορούν κτίσματα και μόνο 
για αυτό το θέμα. 

δ)Έναν εκπρόσωπο επαγγελματικών φορέων οριζόμενο 
από την ΚΕΟΣΟΕ ή τον ΣΕΟ, με τον αναπληρωτή του, 
ανάλογα με την ιδιότητα του αιτούντα, συνεταιριστική 
ή ιδιωτική. 


ε)Ένα διοικητικό υπάλληλο της ΔΑΟΚ ως γραμματέα 
με τον αναπληρωτή του. 

Η θητεία της επιτροπής είναι ετήσια και μπορεί να 
ανανεώνεται. Οι αποφάσεις της λαμβάνονται με πλειο- 
ψηφία και σε περίπτωση ισοψηφίας υπερισχύει η ψήφος 
του Προέδρου. Η Επιτροπή βρίσκεται σε απαρτία εφόσον 
είναι παρόντα τουλάχιστον τρία (3) από τα τακτικά μέλη 
και με την προϋπόθεση ότι είναι παρών ο Πρόεδρος ή 
ο αναπληρωτής του. 

2. Κατά την εξέταση της ένστασης, η Επιτροπή ζητάει 
από τον ενδιαφερόμενο κάθε συμπληρωματικό αποδει¬ 
κτικό έγγραφο ή στοιχείο απαραίτητο κατά την κρίση 
της και με απόφασή της εγκρίνει ή απορρίπτει την σχε¬ 
τική ένσταση. Στην περίπτωση απόρριψης, η απόφαση 
της Επιτροπής θα πρέπει να είναι πλήρως αιτιολογημένη. 

Γ ια κάθε συνεδρίαση συντάσσεται πρακτικό. 

3. Η απόφαση της Επιτροπής αποστέλλεται στην εν¬ 
διαφερόμενη εκμετάλλευση με απόδειξη παραλαβής και 
κοινοποιείται στη Διεύθυνση Μεταποίησης και Ποιοτικού 
Ελέγχου Τροφίμων Φυτικής Παραγωγής του Υπουργείου 
Αγροτικής Ανάπτυξης και Τροφίμων. 

Αρθρο 6 

Στην περίπτωση διαπίστωσης μη συμμόρφωσης της 
αμπελουργικής εκμετάλλευσης ως προς τις απαιτήσεις 
της παρούσας απόφασης εφαρμόζονται οι διατάξεις 
του Ν. 4235/2014 (Α' 32) και ιδίως τα άρθρα 3, 4, 5, 6, 9, 
10,12, 22, 23, 24 και 25. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Οκτωβρίου 2015 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ ΚΑΙ ΔΙΟΙΚΗΤΙΚΗΣ ΑΓΡΟΤΙΚΗΣ ΑΝΑΠΤΥΞΗΣ ΚΑΙ 

ΑΝΑΣΥΓΚΡΟΤΗΣΗΣ ΤΡΟΦΙΜΩΝ 

ΠΑΝΑΓΙΩΓΗΣ ΚΟΥΡΟΥΜΠΛΗΣ ΕΥΑΓΓΕΛΟΣ ΑΠΟΣΤΟΛΟΥ 
-♦- 

Αριθμ. 5045/116550 (2) 

Καθορισμός λεπτομερειών για την παραγωγή ανακαθα- 
ρισμένου συμπυκνωμένου γλεύκους σταφυλής/σακ- 
χάρου σταφυλής. 

Ο ΥΠΟΥΡΓΟΣ 

ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Τις διατάξεις: 

α) Του άρθρου 90 του Κώδικα Νομοθεσίας για την 
Κυβέρνηση και τα Κυβερνητικά Όργανα, όπως κυρώθηκε 
με το άρθρο πρώτο του Π.δ. 63/2005 «Κωδικοποίηση 
της Νομοθεσίας για την Κυβέρνηση και τα Κυβερνητικά 
όργανα» (Α' 98). 

β) Του Ν. 4235/2014 «Διοικητικά μέτρα, διαδικασίες και 
κυρώσεις στην εφαρμογή της ενωσιακής και εθνικής 
νομοθεσίας στους τομείς των τροφίμων, των ζωοτρο¬ 
φών και της υγείας και προστασίας των ζώων και άλ¬ 
λες διατάξεις αρμοδιότητας του Υπουργείου Αγροτικής 
Ανάπτυξης και Τροφίμων» (Α' 32). 

γ) Του Ν. 3919/2011 «Αρχή της επαγγελματικής ελευ¬ 
θερίας, κατάργηση αδικαιολόγητων περιορισμών στην 
πρόσβαση και άσκηση επαγγελμάτων» (Α' 32). 

δ) Του Ν. 4337/2015 «Μέτρα για την εφαρμογή της 
συμφωνίας δημοσιονομικών στόχων και διαρθρωτικών 
μεταρρυθμίσεων» (Α' 129). 

ε) Του Ν.δ. 243/1969 «Περί βελτιώσεως και προστασίας 
της αμπελουργικής παραγωγής» (Α' 144) όπως τροπο¬ 
ποιήθηκε και ισχύει. 

στ) Του Π.δ. 70/22.09.2015 «Ανασύσταση των Υπουρ¬ 
γείων Πολιτισμού και Αθλητισμού, Υποδομών, Μεταφο¬ 
ρών και Δικτύων, Αγροτικής Ανάπτυξης και Τροφίμων. 
Ανασύσταση του Υπουργείου Ναυτιλίας και Αιγαίου και 
μετονομασία του σε Υπουργείο Ναυτιλίας και Νησιωτι¬ 
κής Πολιτικής. Μετονομασία του Υπουργείου Πολιτισμού, 
Παιδείας και Θρησκευμάτων σε Υπουργείο Παιδείας, 
Έρευνας και Θρησκευμάτων, του Υπουργείου Οικονομίας, 
Υποδομών, Ναυτιλίας και Τουρισμού σε Υπουργείο 
Οικονομίας, Ανάπτυξης και Τουρισμού και του Υπουρ¬ 
γείου Παραγωγικής Ανασυγκρότησης, Περιβάλλοντος 
και Ενέργειας σε Υπουργείο Περιβάλλοντος και Ενέρ¬ 
γειας. Μεταφορά Γενικής Γραμματείας Βιομηχανίας 
στο Υπουργείο Οικονομίας, Ανάπτυξης και Τουρισμού» 
(Α' 114). 

ζ) Του Π.δ. 73/23.09.2015 «Διορισμός Αντιπροέδρου της 
Κυβέρνησης, Υπουργών, Αναπληρωτών Υπουργών και 
Υφυπουργών» (Α' 116). 

2. Τους Κανονισμούς όπως ισχύουν: 

α) (ΕΕ) αριθ. 1308/2013 του Ευρωπαϊκού Κοινοβουλί¬ 
ου και του Συμβουλίου της 17ης Δεκεμβρίου 2013 «για 
τη θέσπιση κοινής οργάνωσης των αγορών γεωργικών 
προϊόντων και την κατάργηση των κανονισμών (ΕΟΚ) 
αριθ. 922/1972, (ΕΟΚ) αριθ. 234/1979, (ΕΚ) αριθ. 1037/2001 
και (ΕΚ) αριθ. 1234/2007 του Συμβουλίου» (Ε 347/2013). 

β) (ΕΚ) αριθ. 607/2009 της Επιτροπής της 14ης Ιουλίου 
2009 «για τον καθορισμό ορισμένων λεπτομερών κανό¬ 
νων εφαρμογής του κανονισμού (ΕΚ) αριθ. 479/2008 του 
Συμβουλίου όσον αφορά τις προστατευόμενες ονομασίες 
προέλευσης και τις προστατευόμενες γεωγραφικές εν¬ 
δείξεις, τις παραδοσιακές ενδείξεις, την επισήμανση και 
την παρουσίαση ορισμένων προϊόντων του αμπελοοινι- 
κού τομέα» (Ε 193/2009). 

γ) (ΕΚ) 606/2009 της Επιτροπής της 10ης Ιουλίου 2009 
«για καθορισμό ορισμένων λεπτομερειών εφαρμογής 
του κανονισμού (ΕΚ) αριθ. 479/2008 όσον αφορά τις 
κατηγορίες αμπελοοινικών προϊόντων, τις οινολογικές 
πρακτικές και τους περιορισμούς στους οποίους υπό- 
κεινται» (Ε 193/2009). 

δ) (ΕΚ) 436/2009 της Επιτροπής της 26 Μάίου 2009 για 
τις λεπτομέρειες εφαρμογής του Κανονισμού (ΕΚ) αριθ. 
479/2008 του Συμβουλίου, όσον αφορά το αμπελουργικό 
μητρώο, τις υποχρεωτικές δηλώσεις και τη συγκέντρω¬ 
ση στοιχείων για την παρακολούθηση της αγοράς, τα 
συνοδευτικά έγγραφα μεταφοράς των προϊόντων και 
τα βιβλία που πρέπει να τηρούνται στον αμπελοοινικό 
τομέα (Ε 128/2009). 

ε) (ΕΚ) 555/2008 της Επιτροπής της 27ης Ιουνίου 2008 
για τη θέσπιση λεπτομερών κανόνων εφαρμογής του 
κανονισμού (ΕΚ) αριθ. 479/2008 του Συμβουλίου για την 
κοινή οργάνωση της αμπελοοινικής αγοράς όσον αφορά 
τα προγράμματα στήριξης, τις συναλλαγές με τρίτες 
χώρες, το δυναμικό παραγωγής και τους ελέγχους στον 
αμπελοοινικό τομέα (Ε 170/2008). 

3. Την υπ’ αριθμ. 6252/78481/14.07.2015 απόφαση του 
Αναπληρωτή Υπουργού Παραγωγικής Ανασυγκρότησης, 
Περιβάλλοντος και Ενέργειας «Μεταβίβαση του δικαι¬ 
ώματος υπογραφής «με εντολή Αναπληρωτή Υπουργού» 
στον Αναπληρωτή Γ ενικό Γ ραμματέα, Γ ενικό Γ ραμματέα 
Αγροτικής Πολιτικής και Διαχείρισης Κοινοτικών Πό¬ 
ρων, Προϊσταμένους Γ ενικής Διεύθυνσης, Προϊσταμένους 


Διεύθυνσης, Προϊσταμένους Τμήματος και Υπεύθυνους 
Γ ραφείου του πρώην Υπουργείου Αγροτικής Ανάπτυξης 
και Τροφίμων (Β' 1503). 

4. Το απόσπασμα πρακτικού γνωμοδότησης της 
86ης/19.10.2015 Συνεδρίασης της ΚΕΠΟ. 

5. Το γεγονός ότι από τις διατάξεις της παρούσας 
απόφασης δεν προκαλείται δαπάνη σε βάρος του Κρα¬ 
τικού Προϋπολογισμού. 

6. Την εισήγηση της Διεύθυνσης Μεταποίησης και 
Ποιοτικού Ελέγχου Τροφίμων Φυτικής παραγωγής του 
Υπουργείου Αγροτικής Ανάπτυξης και Τροφίμων, απο¬ 
φασίζουμε: 

Άρθρο 1 

Σκοπός 

Με την παρούσα απόφαση καθορίζονται οι λεπτομέ¬ 
ρειες για τη λειτουργία των εγκαταστάσεων παραγωγής 
ανακαθαρισμένου συμπυκνωμένου γλεύκους σταφυλής, 
όπως αυτό ορίζεται στην παρ. 14 του μέρους II του Πα¬ 
ραρτήματος VII του Κανονισμού (ΕΕ) 1308/2013 του Ευ¬ 
ρωπαϊκού Κοινοβουλίου και του Συμβουλίου, σακχάρου 
σταφυλής καθώς και η διαδικασία ελέγχου αυτών. 

Άρθρο 2 

Διαδικασία λειτουργίας επιχείρησης 

1. Για την έναρξη λειτουργίας εγκατάστασης παρα¬ 
γωγής ανακαθαρισμένου συμπυκνωμένου γλεύκους, ο 
νόμιμος εκπρόσωπος υποβάλλει αναγγελία έναρξης 
λειτουργίας, στην Διεύθυνση Αγροτικής Οικονομίας 
και Κτηνιατρικής της Περιφερειακής Ενότητας (εφεξής 
αρμόδια ΔΑΟΚ), στην περιοχή αρμοδιότητας της οποίας 
βρίσκονται οι εγκαταστάσεις, συνοδευόμενη από: 

α) την επωνυμία της επιχείρησης, τον ΑΦΜ αυτής, 
την έδρα της επιχείρησης, τα στοιχεία επικοινωνίας 
(την ταχυδρομική διεύθυνση εγκατάστασης - στην πε¬ 
ρίπτωση που διαφοροποιείται - τηλέφωνο, ηλεκτρονική 
διεύθυνση, φαξ κ.λπ.) καθώς και το ονοματεπώνυμο του 
υπεύθυνου τεχνικού, ο οποίος πρέπει να είναι οινολό- 
γος σύμφωνα με την παράγραφο 10 του άρθρου 9 του 
Ν.δ. 243/1969, όπως ισχύει, 

β) τον μηχανολογικό εξοπλισμό που χρησιμοποιείται 
για την παραγωγή ανακαθαρισμένου συμπυκνωμένου 
γλεύκους με λεπτομερή περιγραφή των μερών του, του 
τύπου, της λειτουργίας και της χωρητικότητάς τους, 
καθώς και πλήρες διάγραμμα ροής, 

γ) σχέδιο κάτοψης των εγκαταστάσεων: 

- παραγωγής του ανακαθαρισμένου συμπυκνωμένου 
γλεύκους, 

- αποθήκευσης του προοριζόμενου για συμπύκνωση 
γλεύκους και του παραγόμενου ανακαθαρισμένου 
συμπυκνωμένου γλεύκους και 

δ) πλήρη περιγραφή των ιοντοανταλλακτικών ρητινών, 
οι οποίες θα πρέπει να πληρούν τις προδιαγραφές του 
Καν. (ΕΚ) 1935/2004 του Ευρωπαϊκού Κοινοβουλίου και 
του Συμβουλίου και να χρησιμοποιούνται σύμφωνα με 
το Προσάρτημα 4 του Καν. (ΕΚ) 606/2009 της Επιτροπής. 

ε) Υπεύθυνη δήλωση του Ν. 1599/1986 του αναγγέλλο- 
ντος, ότι η επιχείρηση πληροί την ενωσιακή και εθνική 
νομοθεσία. 

2. Η λειτουργία της επιχείρησης αρχίζει μετά την πά¬ 
ροδο ενός (1) μηνάς από την αναγγελία έναρξης λει¬ 
τουργίας του ή νωρίτερα στην περίπτωση που η αρμό¬ 
δια ΔΑΟΚ βεβαιώσει για την συνδρομή των νομίμων 
προϋποθέσεων λειτουργίας του, κατόπιν διοικητικού και 
επιτόπιου ελέγχου. 

3. Αν δεν τηρούνται οι νόμιμες προϋποθέσεις λειτουρ¬ 
γίας της επιχείρησης η αρμόδια ΔΑΟΚ δύναται μέσα σε 
ένα (1) μήνα από τη λήψη της αναγγελίας, να απαγορεύ¬ 
σει την έναρξη λειτουργίας της. 

4. Στην περίπτωση λειτουργίας της επιχείρησης μετά 
την πάροδο τους ενός (1) μηνός από την αναγγελία 
έναρξης λειτουργίας του, χωρίς να έχει προηγηθεί ο 
απαιτούμενος διοικητικός και επιτόπιος έλεγχος από την 
αρμόδια ΔΑΟΚ, εφαρμόζονται οι διατάξεις του άρθρου 5. 

5. Ο νόμιμος εκπρόσωπος υποχρεούται να ενημερώ¬ 
νει την αρμόδια ΔΑΟΚ για οποιαδήποτε μεταβολή της 
πραγματικής ή νομικής κατάστασης της επιχείρησης. 

6. Η βεβαίωση συνδρομής των νομίμων προϋποθέσεων 
λειτουργίας της επιχείρησης, ή η απαγόρευση λειτουρ¬ 
γίας της κοινοποιείται άμεσα από την αρμόδια ΔΑΟΚ 
στην Διεύθυνση Μεταποίησης και Ποιοτικού Ελέγχου 
Προϊόντων Φυτικής Παραγωγής του Υπουργείου Αγρο¬ 
τικής Ανάπτυξης και Τροφίμων. 

Άρθρο 3 

Υποχρεώσεις επιχείρησης 

Στις επιχειρήσεις που δραστηριοποιούνται στην πα¬ 
ραγωγή ανακαθαρισμένου συμπυκνωμένου γλεύκους θα 
πρέπει: 

1) Ο οινολόγος της επιχείρησης να είναι υπεύθυνος για 
όλη τη διαδικασία παραγωγής και συγκεκριμένα: 

α) Πριν τη χρήση των ιοντοανταλλακτικών ρητινών θα 
πρέπει να βεβαιωθεί ότι αυτές βρίσκονται στην αρχική 
τους συσκευασία. 

β) Για τη λήψη δείγματος από κάθε παρτίδα του προς 
κατεργασία γλεύκους, το οποίο θα τίθεται σε 4 φιάλες 
χωρητικότητας των 500 οπι 3 τουλάχιστον. Οι φιάλες θα 
κλείνονται και θα σφραγίζονται με την σφραγίδα της 
επιχείρησης και σε κάθε φιάλη θα επικολλάται ετικέτα 
στην οποία θα αναφέρεται η ποιότητα και η ποσότητα 
του γλεύκους, ο αριθμός της παρτίδας, ο αριθμός ανα¬ 
φοράς των συνοδευτικών εγγράφων και η ημερομηνία 
λήψεως του δείγματος. Τα δείγματα κρατούνται και 
παραμένουν για ένα τουλάχιστο χρόνο και είναι στη 
διάθεση της αρμόδιας ΔΑΟΚ. 

γ) Γ ια τη λήψη δειγμάτων από το παραγόμενο ανακα- 
θαρισμένο συμπυκνωμένο γλεύκος, όπως προηγουμένως, 
τα οποία επίσης φυλάσσονται για ένα χρόνο τουλάχι¬ 
στον. 

δ) Γ ια την τήρηση βιβλίων σύμφωνα με την ενωσιακή 
νομοθεσία θεωρημένα από την αρμόδια ΔΑΟΚ και στα 
οποία καταχωρείται η εισαγωγή του γλεύκους με πλήρη 
αναλυτικά στοιχεία, οι ποσότητες προς επεξεργασία, οι 
ποσότητες του παραγόμενου ανακαθαρισμένου συμπυ¬ 
κνωμένου γλεύκους, οι δειγματοληψίες, οι εξαγωγές με 
πλήρη αναλυτικά στοιχεία και γενικά όλη η διακίνηση 
της πρώτης ύλης και του τελικού προϊόντος. 

2) Γ ια τη διακίνηση του γλεύκους που εισάγεται στην 
εγκατάσταση, καθώς και την εξαγωγή του συμπυκνωμέ¬ 
νου ανακαθαρισμένου γλεύκους, να χρησιμοποιούνται 
τα συνοδευτικά έγγραφα σύμφωνα με την ενωσιακή και 
εθνική νομοθεσία, στα οποία θα αναγράφονται επιπλέ¬ 
ον ο δυναμικός αλκοολικός τίτλος που προκύπτει από 
πίνακα με βάση την ένδειξη του διαθλασίμετρου στους 
2Θ°0, καθώς και η περιεκτικότητα σε σάκχαρα. 

3) Στο τέλος κάθε μήνα να συντάσσεται μηνιαία δήλω¬ 
ση όπου αναφέρεται αναλυτικά η παραγωγή, η διάθεση 
καθώς και οι ποσότητες συμπυκνωμένου ανακαθαρισμέ¬ 


νου γλεύκους που βρίσκονται αποθηκευμένες στην εγκα¬ 
τάσταση, η οποία αποστέλλεται στην αρμόδια ΔΑΟΚ. 

4) Να υποβάλλει τις υποχρεωτικές δηλώσεις του αμπε- 
λοοινικού τομέα σύμφωνα με την ενωσιακή και εθνική 
νομοθεσία. 

Άρθρο 4 

Παραγωγή σακχάρου σταφυλής 

1. Στις εγκαταστάσεις παραγωγής συμπυκνωμένου 
ανακαθαρισμένου γλεύκους, επιτρέπεται η παραγωγή 
σακχάρου σταφυλής από οινοποιήσιμες και μη ποικιλίες 
αμπέλου ως γλυκαντικής ύλης σύμφωνα με το άρθρο 
66 του Κώδικα Τροφίμων και Ποτών, υπό τις ακόλουθες 
προϋποθέσεις: 

α) Κατά τη διάρκεια παραγωγής σακχάρου σταφυλής, 
απαγορεύεται η παραγωγή ανακαθαρισμένου συμπυ¬ 
κνωμένου γλεύκους για την οινοποιία. 

β) Οι υπεύθυνοι των επιχειρήσεων παραγωγής ανα- 
καθαρισμένου συμπυκνωμένου γλεύκους οι οποίοι επι¬ 
θυμούν να παράγουν σάκχαρο σταφυλής, υποχρεούνται 
να προβαίνουν σε σχετική δήλωση προς την αρμόδια 
ΔΑΟΚ στην οποία θα αναφέρουν: 

- την ημερομηνία παραλαβής της πρώτης ύλης για 
παραγωγή σακχάρου σταφυλής, 

- την ημερομηνία έναρξης παραγωγής σακχάρου στα¬ 
φυλής και τον προγραμματισμό λήξης αυτής, 

- τις δεξαμενές αποθήκευσης της πρώτης ύλης (γλεύ- 
κους) και του τελικού προϊόντος. 

Σε κάθε περίπτωση, η δήλωση πρέπει να υποβάλλεται 
στη αρμόδια ΔΑΟΚ πριν την έναρξη παραλαβής της 
πρώτης ύλης. 

2. Η διακίνηση της πρώτης ύλης (σταφύλια) πραγμα¬ 
τοποιείται με συνοδευτικό έγγραφο, όπως προβλέπεται 
από την ενωσιακή και εθνική νομοθεσία επί του οποίου, 
πέραν των άλλων, πρέπει απαραίτητα να αναφέρονται 
τα ακόλουθα: ποικιλία, Περιφερειακή Ενότητα προέλευ¬ 
σης, προορισμός χρήσης με την ένδειξη «Για παραγωγή 
σακχάρου σταφυλής, γλυκαντική ύλη». Το συνοδευτικό 
θα θεωρείται από τον υπεύθυνο για τα αμπελοοινικά 
θέματα γεωπόνο της αρμόδιας ΔΑΟΚ, κατά την παρα¬ 
λαβή των σταφυλιών κατόπιν έγγραφης ειδοποίησης 
του ενδιαφερομένου. 

3. Μετά το τέλος των εργασιών παραγωγής σακχά¬ 
ρου σταφυλής, ακολουθεί καταγραφή της παραχθείσας 
ποσότητας και συντάσσεται πρωτόκολλο (σύμφωνα με 
το Υπόδειγμα 1 το Παραρτήματος της παρούσας) που 
υπογράφεται από τον υπεύθυνο για τα αμπελοοινικά 
θέματα γεωπόνο της αρμόδιας ΔΑΟΚ. Το πρωτόκολλο 
αυτό καθώς και η ποσότητα τόσο της πρώτης ύλης 
(σταφύλια), όσο και του τελικού προϊόντος (σακχάρου 
σταφυλής) με τις ανάλογες ενδείξεις, καταχωρούνται 
στα βιβλία που τηρούνται στην επιχείρηση σύμφωνα με 
την ενωσιακή και εθνική νομοθεσία. 

4. Στο τέλος κάθε μήνα, συντάσσεται μηνιαία δήλωση 
όπου αναφέρεται αναλυτικά η παραγωγή, η διάθεση κα¬ 
θώς και οι ποσότητες σακχάρου σταφυλής που βρίσκο¬ 
νται αποθηκευμένες στην εγκατάσταση. Η μηνιαία αυτή 
δήλωση, αποστέλλεται στην αρμόδια ΔΑΟΚ, αντίγραφο 
της οποίας καταχωρίζεται στα βιβλία. 

5. Γ ια την παραγωγή σακχάρου σταφυλής, επιτρέπο¬ 
νται όλες οι πρακτικές και επεξεργασίες που εφαρμόζο¬ 
νται για την παραγωγή ανακαθαρισμένου συμπυκνωμέ¬ 
νου γλεύκους. 

Άρθρο 5 
Έλεγχοι 

1. Η αρμόδια ΔΑΟΚ παρακολουθεί την λειτουργία της 
εγκατάστασης και ειδικότερα την ποσότητα και ποιό¬ 
τητα του παραγόμενου ανακαθαρισμένου γλεύκους ή 
και σακχάρου σταφυλής στις περιπτώσεις παραγωγής 
του, και διενεργεί αυτεπάγγελτους δειγματοληπτικούς ή 
κατόπιν καταγγελίας, διοικητικούς καθώς και επιτόπιους 
ελέγχους χωρίς προειδοποίηση, για τη διαπίστωση της 
τήρησης των διατάξεων της παρούσας απόφασης, για 
τους οποίους συντάσσεται έκθεση ελέγχου. 

2. Αν μετά τη διενέργεια των ελέγχων της παραγρά¬ 
φου 1 διαπιστωθεί ότι δεν τηρούνται οι απαιτήσεις της 


παρούσας απόφασης, εφαρμόζονται οι διατάξεις του 
Ν. 4235/2014 (Α' 32) και ιδίως τα άρθρα 3, 4, 5, 6, 9, 10, 
12, 22, 23, 24 και 25. 

Αρθρο 6 

Μεταβατικές Διατάξεις 

Οι εγκαταστάσεις παραγωγής ανακαθαρισμένου 
συμπυκνωμένου γλεύκους σταφυλής πού έχουν αδει- 
οδοτηθεί και λειτουργούν κατά την έναρξη ισχύος 
της παρούσας απόφασης, υποχρεούνται εντός έξι (6) 
μηνών να καταθέσουν στην αρμόδια ΔΑΟΚ, αναγγε¬ 
λία έναρξης λειτουργίας, σύμφωνα με το άρθρο 2 της 
παρούσας. 

ΠΑΡΑΡΤΗΜΑ 
ΥΠΟΔΕΙΓΜΑ 1 


ΠΡΩΤΟΚΟΛΛΟ ΠΑΡΑΓΩΓΗΣ ΣΑΚΧΑΡΟΥ ΣΤΑΦΥΛΗΣ 

Ο αρμόδιος υπάλληλος για τον έλεγχο των αμπελοοινικών προϊόντων 

.της Διεύθυνσης Αγροτικής Οικονομίας και 

Κτηνιατρικής της Περιφερειακής Ενότητας. 

πραγματοποίησε επιτόπιο έλεγχο, σύμφωνα με το άρθρο 4 της υπ. αριθμ. 

Απόφασης του Υπουργού Αγροτικής Ανάπτυξης και Τροφίμων, στις εγκαταστάσεις 
της παρακάτω επιχείρησης: 

ΕΠΩΝΥΜΙΑ:. 

ΑΦΜ:. 

ΕΔΡΑ ΕΠΙΧΕΙΡΗΣΗΣ: . 

ΤΑΧ. Δ/ΝΣΗ ΕΓΚΑΤΑΣΤΑΣΗΣ:. 

ΤΗΛΕΦΩΝΟ:. 

Ε-ΜΑΙΕ:. 

ΡΑΧ:. 

Ο έλεγχος πραγματοποιήθηκε κατόπιν της από .δήλωσης της 

ενδιαφερόμενης επιχείρησης για παραγωγή σακχάρου σταφυλής και διαπιστώθηκε η 
παραγωγή .ΗΕ. 

Ελέγχθηκαν : 

- Συνοδευτικό (ά) έγγραφο (α) 

Βιβλία 

Δεξαμενές αποθήκευσης 


Το παρόν πρωτόκολλο να καταχωρισθεί στα βιβλία της επιχείρησης 
Ημερομηνία: 


Ο Νόμιμος εκπρόσωπος 


Ο Ελεγκτής 


Η απόφαση αυτή να δημοσιευθεί στην Εφημερίδα της Κυβερνήσεως. 
Αθήνα, 26 Οκτωβρίου 2015 

Ο ΥΠΟΥΡΓΟΣ 

ΕΥΑΓΓΕΛΟΣ ΑΠΟΣΤΟΛΟΥ 

Αριθμ. 5042/116548 (3) 

Καθορισμός των ειδικών όρων εμφιαλώσεως των οίνων. 

Ο ΥΠΟΥΡΓΟΣ 

ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Τις διατάξεις: 

α) Του άρθρου 90 του Κώδικα Νομοθεσίας για την 
Κυβέρνηση και τα Κυβερνητικά Όργανα, όπως κυρώθηκε 
με το άρθρο πρώτο του Π.δ. 63/2005 «Κωδικοποίηση 
της Νομοθεσίας για την Κυβέρνηση και τα Κυβερνητικά 
όργανα» (Α' 98). 

β) Του Ν. 4235/2014 «Διοικητικά μέτρα, διαδικασίες και 
κυρώσεις στην εφαρμογή της ενωσιακής και εθνικής 
νομοθεσίας στους τομείς των τροφίμων, των ζωοτρο¬ 
φών και της υγείας και προστασίας των ζώων και άλ¬ 
λες διατάξεις αρμοδιότητας του Υπουργείου Αγροτικής 
Ανάπτυξης και Τροφίμων» (Α' 32). 

γ) Του Ν. 3919/2011 «Αρχή της επαγγελματικής ελευ¬ 
θερίας, κατάργηση αδικαιολόγητων περιορισμών στην 
πρόσβαση και άσκηση επαγγελμάτων» (Α' 32). 

δ) Του Ν. 4337/2015 «Μέτρα για την εφαρμογή της 
συμφωνίας δημοσιονομικών στόχων και διαρθρωτικών 
μεταρρυθμίσεων» (Α' 129). 

ε) Του Π.δ. 70/22.09.2015 «Ανασύσταση των Υπουργείων 
Πολιτισμού και Αθλητισμού, Υποδομών, Μεταφορών και 
Δικτύων, Αγροτικής Ανάπτυξης και Τροφίμων. Ανασύ¬ 
σταση του Υπουργείου Ναυτιλίας και Αιγαίου και με- 
τονομασία του σε Υπουργείο Ναυτιλίας και Νησιωτικής 
Πολιτικής. Μετονομασία του Υπουργείου Πολιτισμού, 
Παιδείας και Θρησκευμάτων σε Υπουργείο Παιδείας, 
Έρευνας και Θρησκευμάτων, του Υπουργείου Οικονομίας, 
Υποδομών, Ναυτιλίας και Τουρισμού σε Υπουργείο 
Οικονομίας, Ανάπτυξης και Τουρισμού και του Υπουρ¬ 
γείου Παραγωγικής Ανασυγκρότησης, Περιβάλλοντος 
και Ενέργειας σε Υπουργείο Περιβάλλοντος και Ενέρ¬ 
γειας. Μεταφορά Γενικής Γραμματείας Βιομηχανίας 
στο Υπουργείο Οικονομίας, Ανάπτυξης και Τουρισμού» 
(Α' 114). 

στ) Του Π.δ. 73/23.09.2015 «Διορισμός Αντιπροέδρου 
της Κυβέρνησης, Υπουργών, Αναπληρωτών Υπουργών 
και Υφυπουργών» (Α' 116). 

2. Τους Κανονισμούς όπως ισχύουν: 

α) (ΕΕ) αριθ. 1308/2013 του Ευρωπαϊκού Κοινοβουλί¬ 
ου και του Συμβουλίου της 17ης Δεκεμβρίου 2013 «για 
τη θέσπιση κοινής οργάνωσης των αγορών γεωργικών 
προϊόντων και την κατάργηση των κανονισμών (ΕΟΚ) 
αριθ. 922/1972, (ΕΟΚ) αριθ. 234/1979, (ΕΚ) αριθ. 1037/2001 
και (ΕΚ) αριθ. 1234/2007 του Συμβουλίου» (Ε 347/2013). 

β) (ΕΚ) αριθ. 607/2009 της Επιτροπής της 14ης Ιουλίου 
2009 «για τον καθορισμό ορισμένων λεπτομερών κανό¬ 
νων εφαρμογής του κανονισμού (ΕΚ) αριθ. 479/2008 του 
Συμβουλίου όσον αφορά τις προστατευόμενες ονομασί¬ 
ες προέλευσης και τις προστατευόμενες γεωγραφικές 
ενδείξεις, τις παραδοσιακές ενδείξεις, την επισήμανση 
και την παρουσίαση ορισμένων προϊόντων του αμπελο- 
οινικού τομέα» (Ε 193/2009). 

γ) (ΕΚ) 606/2009 της Επιτροπής της 10ης Ιουλίου 2009 
«για καθορισμό ορισμένων λεπτομερειών εφαρμογής 
του κανονισμού (ΕΚ) αριθ. 479/2008 όσον αφορά τις 
κατηγορίες αμπελοοινικών προϊόντων, τις οινολογικές 
πρακτικές και τους περιορισμούς στους οποίους υπό- 
κεινται» (Ε 193/2009). 


δ) (ΕΚ) 436/2009 της Επιτροπής της 26 Μάίου 2009 για 
τις λεπτομέρειες εφαρμογής του Κανονισμού (ΕΚ) αριθ. 
479/2008 του Συμβουλίου, όσον αφορά το αμπελουργικό 
μητρώο, τις υποχρεωτικές δηλώσεις και τη συγκέντρω¬ 
ση στοιχείων για την παρακολούθηση της αγοράς, τα 
συνοδευτικά έγγραφα μεταφοράς των προϊόντων και 
τα βιβλία που πρέπει να τηρούνται στον αμπελοοινικό 
τομέα (Ε 128/2009). 

ε) (ΕΚ) 555/2008 της Επιτροπής της 27ης Ιουνίου 2008 
για τη θέσπιση λεπτομερών κανόνων εφαρμογής του 
κανονισμού (ΕΚ) αριθ. 479/2008 του Συμβουλίου για την 
κοινή οργάνωση της αμπελοοινικής αγοράς όσον αφορά 
τα προγράμματα στήριξης, τις συναλλαγές με τρίτες 
χώρες, το δυναμικό παραγωγής και τους ελέγχους στον 
αμπελοοινικό τομέα (Ε 170/2008). 

3. Την υπ’ αριθμ. 5833/155045/12.12.2013 κοινή υπουργική 
απόφαση «Καθορισμός συμπληρωματικών μέτρων για 
την εφαρμογή του Καν. (ΕΚ) 607/2009 της Επιτροπής για 
τον καθορισμό ορισμένων λεπτομερών κανόνων εφαρμο¬ 
γής του Καν. (ΕΚ) 1234/2007 όσον αφορά τις προστατευ¬ 
όμενες ονομασίες προέλευσης και τις προστατευόμενες 
γεωγραφικές ενδείξεις, την επισήμανση και παρουσίαση 
ορισμένων προϊόντων του αμπελοοινικού τομέα» όπως 
κάθε φορά ισχύει (Β' 3324). 

4. Την υπ’ αριθμ. Φ2-1750/7.8.2008 «Ενσωμάτωση της 
Οδηγίας 2007/45/ΕΚ για τη θέσπιση κανόνων σχετικά 
με τις ονομαστικές ποσότητες για προσυσκευασμένα 
προϊόντα, για την κατάργηση των Οδηγιών 75/106/ΕΟΚ 
και 80/232/ΕΟΚ και για την τροποποίηση της οδηγίας 
76/211/ΕΟΚ» (Β' 1657). 

5. Την υπ’ αριθμ. 6252/78481/14.07.2015 απόφαση του 
Αναπληρωτή Υπουργού Παραγωγικής Ανασυγκρότησης, 
Περιβάλλοντος και Ενέργειας «Μεταβίβαση του δικαι¬ 
ώματος υπογραφής «με εντολή Αναπληρωτή Υπουργού» 
στον Αναπληρωτή Γ ενικό Γ ραμματέα, Γ ενικό Γ ραμματέα 
Αγροτικής Πολιτικής και Διαχείρισης Κοινοτικών Πό¬ 
ρων, Προϊσταμένους Γ ενικής Διεύθυνσης, Προϊσταμένους 
Διεύθυνσης, Προϊσταμένους Τμήματος και Υπεύθυνους 
Γ ραφείου του πρώην Υπουργείου Αγροτικής Ανάπτυξης 
και Τροφίμων (Β' 1503). 

6. Το απόσπασμα πρακτικού γνωμοδότησης της 
86ης/19.10.2015 Συνεδρίασης της ΚΕΠΟ. 

7. Το γεγονός ότι από τις διατάξεις της παρούσας 
απόφασης δεν προκαλείται δαπάνη σε βάρος του Κρα¬ 
τικού Προϋπολογισμού. 

8. Την εισήγηση της Διεύθυνσης Μεταποίησης και 
Ποιοτικού Ελέγχου Τροφίμων Φυτικής παραγωγής του 
Υπουργείου Αγροτικής Ανάπτυξης και Τροφίμων, απο¬ 
φασίζουμε: 

Άρθρο 1 

Σκοπός 

Με την παρούσα απόφαση καθορίζονται οι ειδικοί όροι 
για τη λειτουργία των εμφιαλωτηρίων των αμπελοοινι- 
κών προϊόντων του Μέρους II του Παραρτήματος VII του 
Καν. (ΕΕ) αριθ. 1308/2014 του Ευρωπαϊκού Κοινοβουλίου 
και του Συμβουλίου, των αρωματισμένων οίνων καθώς 
και η διαδικασία ελέγχου αυτών. 

Άρθρο 2 

Διαδικασία λειτουργίας εμφιαλωτηρίου οίνων 

1. Για την έναρξη λειτουργίας του εμφιαλωτηρίου 
οίνων, ο νόμιμος εκπρόσωπος υποβάλλει αναγγελία 
έναρξης λειτουργίας, στην Διεύθυνση Αγροτικής Οικο- 

νομίας και Κτηνιατρικής της Περιφερειακής Ενότητας 
(εφεξής αρμόδια ΔΑΟΚ) στην περιοχή αρμοδιότητας 
της οποίας βρίσκονται οι εγκαταστάσεις εμφιάλωσης, 
συνοδευόμενη από: 

α) την επωνυμία της επιχείρησης, το ΑΦΜ, την έδρα 
της επιχείρησης, τα στοιχεία επικοινωνίας (την ταχυ¬ 
δρομική διεύθυνση εγκατάστασης - στην περίπτωση που 
διαφοροποιείται - τηλέφωνο, ηλεκτρονική διεύθυνση, 
φαξ κ.λπ.), 

β) αναλυτική περιγραφή του μηχανολογικού εξο¬ 
πλισμού που διαθέτει το εμφιαλωτήριο καθώς και διά¬ 
γραμμα ροής και 

γ) σχέδιο κάτοψης των κύριων και βοηθητικών χώρων 
του εμφιαλωτηρίου, 

δ) υπεύθυνη δήλωση του Ν. 1599/1986 του αναγγέλλο¬ 
ντας, ότι το εμφιαλωτήριο οίνων πληροί την ενωσιακή 
και εθνική νομοθεσία. 

2. Η λειτουργία του εμφιαλωτηρίου οίνων αρχίζει μετά 
την πάροδο ενός (1) μηνάς από την αναγγελία έναρ¬ 
ξης λειτουργίας του ή νωρίτερα στην περίπτωση που η 
αρμόδια ΔΑΟΚ βεβαιώσει για την συνδρομή των νομίμων 
προϋποθέσεων λειτουργίας του, κατόπιν διοικητικού και 
επιτόπιου ελέγχου. 

3. Αν δεν τηρούνται οι νόμιμες προϋποθέσεις λειτουρ¬ 
γίας του εμφιαλωτηρίου η αρμόδια ΔΑΟΚ δύναται μέσα 
σε ένα (1) μήνα από τη λήψη της αναγγελίας, να απαγο¬ 
ρεύσει την έναρξη λειτουργίας του. 

4. Στην περίπτωση λειτουργίας του εμφιαλωτηρίου 
μετά την πάροδο τους ενός (1) μηνάς από την αναγγελία 
έναρξης λειτουργίας του, χωρίς να έχει προηγηθεί ο 
απαιτούμενος διοικητικός και επιτόπιος έλεγχος από την 
αρμόδια ΔΑΟΚ, εφαρμόζονται οι διατάξεις του άρθρου 6. 

5. Ο νόμιμος εκπρόσωπος υποχρεούται να ενημερώ¬ 
νει την αρμόδια ΔΑΟΚ για οποιαδήποτε μεταβολή της 
πραγματικής ή νομικής κατάστασης της επιχείρησης. 

6. Η βεβαίωση συνδρομής των νομίμων προϋποθέσεων 
λειτουργίας του ή η απαγόρευση λειτουργίας του κοινο¬ 
ποιείται άμεσα από στην αρμόδια ΔΑΟΚ στην Διεύθυνση 
Μεταποίησης και Ποιοτικού Ελέγχου Προϊόντων Φυτικής 
Παραγωγής του Υπουργείου Αγροτικής Ανάπτυξης και 
Τροφίμων. 

Άρθρο 3 

Χώροι εμφιαλωτηρίου οίνων και 
μηχανολογικός εξοπλισμό 

1. Οι χώροι εμφιάλωσης των οίνων διακρίνονται σε κύ¬ 
ριους, όπου πραγματοποιείται η εμφιάλωση αυτών και το 
πλύσιμο των φιαλών, στην περίπτωση χρήσης γυάλινων 
φιαλών και βοηθητικούς στους οποίους περιλαμβάνονται 
οι αποθήκες των υλικών συσκευασίας όπως περιέκτες, 
χαρτοκιβώτια, φελλοί/πώματα, καψύλλια κ.α. καθώς και 
οποιοσδήποτε άλλος χώρος θεωρείται αναγκαίος για 
τη δραστηριότητα αυτή. 

2. Οι ανωτέρω χώροι θα πρέπει να πληρούν όλες τις 
απαιτήσεις της ενωσιακής και εθνικής νομοθεσίας για 
την υγιεινή και την ασφάλεια των τροφίμων. 

3. Τα εμφιαλωτήριο οίνων πρέπει να διαθέτουν του¬ 
λάχιστον τον ακόλουθο εξοπλισμό: 

α) Μηχάνημα πλήρωσης περιεκτών 

β) Μηχάνημα πωματισμού περιεκτών 

γ) Μηχάνημα τοποθέτησης ετικετών (ετικετέζα) 

δ) Αντλίες 

ε) Φίλτρα διήθησης οίνων 


στ) Δεξαμενές αποθήκευσης οίνων 

ζ) Πλυντήριο φιαλών στην περίπτωση που χρησιμο¬ 
ποιούνται γυάλινες φιάλες. 

4. Ο ανωτέρω εξοπλισμός καθώς και κάθε υλικό που 
έρχεται σε επαφή με τους οίνους, θα πρέπει να είναι 
κατασκευασμένα από υλικά ασφαλή για τρόφιμα και 
να υπόκεινται σε τακτικό πρόγραμμα καθαρισμού και 
συντήρησης. 

5. Για την εμφιάλωση του αφρώδους οίνου, του αφρώ¬ 
δους οίνου ποιότητας και του αφρώδους οίνου ποιό¬ 
τητας αρωματικού τύπου χρησιμοποιούνται γυάλινες 
φιάλες τύπου «αφρωδών οίνων» με σύστημα πωματισμού 
σύμφωνα με το άρθρο 69 του Καν (ΕΚ) αριθ. 607/2009 
της Επιτροπής. 

6. Απαγορεύεται η χρήση καψυλλίων ή φύλλων από 
μόλυβδο για την κάλυψη του πώματος των φιαλών. 

Αρθρο 4 

Υποχρεώσεις εμφιαλωτηρίων οίνων 

Τα εμφιαλωτήριο οίνων υποχρεούνται να τηρούν τις 
διατάξεις της ενωσιακής και εθνικής νομοθεσία και συ¬ 
γκεκριμένα: 

1. Να τηρούν βιβλία τα οποία θεωρούνται σε κάθε 
έλεγχο από την αρμόδια ΔΑΟΚ σύμφωνα με το άρθρο 6. 

Η τήρηση των βιβλίων γίνεται με τρόπο ώστε να είναι 
δυνατή η παρακολούθηση των οίνων από την εισαγωγή 
τους στο εμφιαλωτήριο έως και την έξοδό τους από 
αυτό. Γ ια τους οίνους των κατηγοριών ΠΟΠ, ΠΓΕ και 
Ποικιλιακών στα βιβλία θα πρέπει να καταγράφεται ο 
αριθμός πιστοποίησης αυτών. Επιπλέον στην περίπτωση 
των οίνων ΠΟΠ και ΠΓΕ είναι απαραίτητη και η κατα¬ 
γραφή του αριθμού των ταινιών ή των ειδικών κωδικών 
αριθμών, αντίστοιχα, που χρησιμοποιήθηκαν για τους 
εν λόγω οίνους. 

2. Η μεταφορά των οίνων, χύμα, προς την επιχείρηση 
στην περίπτωση που δραστηριοποιείται αποκλειστικά 
στην εμφιάλωση καθώς και η διακίνηση των εμφιαλωμέ¬ 
νων οίνων στην αγορά, να πραγματοποιείται με συνο¬ 
δευτικά έγγραφα. 

3. Να υποβάλουν τις υποχρεωτικές δηλώσεις αποθεμά¬ 
των του αμπελοοινικού τομέα. 

4. Στην περίπτωση εμφιαλωτηρίου οίνων ΠΟΠ, ΠΓΕ και 
Ποικιλιακών εφαρμόζονται ιδίως οι διατάξεις των άρ¬ 
θρων 7, 8 και 9 της ΚΥΑ υπ’ αριθμ. 5833/155045/12.12.2013 
(Β'3324) όπως ισχύει. 

Αρθρο 5 

Ειδικοί όροι εμφιάλωσης 
για τους οίνους ΠΟΠ και ΠΓΕ 

1. Η εμφιάλωση των οίνων με Προστατευόμενη Ονομα¬ 
σία Προέλευσης (ΠΟΠ) πραγματοποιείται μόνο σε γυάλι¬ 
νες φιάλες και με πώμα αποκλειστικά από φελλό. 

2. Οταν οι όγκοι των προσυσκευασιών στους οποί¬ 
ους τοποθετούνται οι οίνοι, μεταξύ των οποίων και οι 
οίνοι ΠΟΠ, εμπίπτουν στα διαστήματα ποσοτήτων που 
αναφέρονται στον Πίνακα 1 του άρθρου 10 της υπουρ¬ 
γικής απόφασης υπ. αριθ. Φ2-1750/2008 (Β' 1657) τότε 
επιτρέπεται να διατίθενται στην αγορά μόνο εάν είναι 
προσυσκευασμένα στις ονομαστικές ποσότητες που 
αναγράφονται στον εν λόγω Πίνακα. 

Προσυσκευασίες οίνων των οποίων το ονομαστικό 
περιεχόμενο βρίσκεται εκτός των ανωτέρω διαστημάτων 

δεν υπόκεινται σε περιορισμούς ως προς τις ονομαστι¬ 
κές τους ποσότητες. 

3. Για τους οίνους ΠΟΠ και ΠΓΕ, πέραν των υποχρεωτι¬ 
κών και προαιρετικών ενδείξεων που προβλέπονται από 
την ενωσιακή και εθνική νομοθεσία για την επισήμανση 
των οίνων καθώς και η γλώσσα στην οποία θα αναγρά¬ 
φονται, εφαρμόζονται επιπλέον τα παρακάτω: 

α) Οι οίνοι ΠΟΠ που διακινούνται εμφιαλωμένοι θα 
φέρουν ταινία ελέγχου σύμφωνα με το Β.δ. 423/1970 
(Α' 136) επί της οποίας θα αναγράφονται με κεφαλαία 
γράμματα του ελληνικού αλφάβητου, τα παρακάτω 
γράμματα που αντιστοιχούν στην ονομασία προέλευ¬ 
σης και συγκεκριμένα: 

- Για τους οίνους ΠΟΠ (οίνοι με Ονομασία Προέλευ¬ 
σης Ελεγχόμενη - ΟΠΕ) για τους οποίους χρησιμοποι¬ 
ούνται ταινίες με φόντο χρώματος κυανού ΣΑΜΟΣ=ΣΜ, 
ΜΑΥΡΟΔΑΦΝΗ ΠΑΤΡΩΝ=ΜΠ, ΜΟΣΧΑΤΟΣ ΠΑΤΡΩΝ=ΜΤ, 
ΜΟΣΧΑΤΟΣ ΛΗΜΝΟΥ=ΜΛ, ΜΟΣΧΑΤΟΣ ΡΙΟΥ ΠΑΤΡΩΝ=ΜΡ, 
ΜΟΣΧΑΤΟΣ ΡΟΔΟΥ=ΜΔ, ΜΑΥΡΟΔΑΦΝΗ ΚΕΦΑΛΛΗΝΙ- 
ΑΣ=ΜΚ, ΜΟΣΧΑΤΟΣ ΚΕΦΑΛΛΗΝΙΑΣ=ΜΦ. 

- Για τους οίνους ΠΟΠ (οίνοι με Ονομασία Προέλευ¬ 
σης Ανωτέρας Ποιότητας - ΟΠΑΠ) για τους οποίους 
χρησιμοποιούνται ταινίες με φόντο χρώματος ερυθρού 

ΡΑΨΑΝΗ=ΡΨ, ΖΙΤΣΑ=ΖΤ, ΑΝΥΝΤΑΙΟ=ΑΜ, ΜΑΝΤΙΝΕΙ- 
Α=ΜΝ, ΝΑΟΥΣΑ=ΝΣ, ΡΟΔΟΣ=ΡΔ, ΠΑΤΡΑ=ΠΤ, ΠΕΖΑ=ΠΖ, 
ΝΕΜΕΑ=ΝΜ, ΡΟΜΠΟΛΑ ΚΕΦΑΛΛΗΝΙΑΣ=ΡΚ, ΑΡΧΑ- 
ΝΕΣ=ΑΡ, ΓΟΥΜΕΝΙΣΣΑ=ΓΣ, ΠΑΡΟΣ=ΠΡ, ΑΓΧΙΑΛΟΣ=ΑΓ, 
ΛΗΜΝΟΣ=ΛΜ, ΣΗΤΕΙΑ=ΣΤ, ΣΑΝΤΟΡΙΝΗ=ΣΝ, ΔΑΦΝΕΣ=ΔΦ, 
ΠΛΑΓΙΕΣ ΜΕΛΙΤΩΝΑ4ΊΜ, ΜΕΣΕΝΙΚΟΛΑ=ΜΚ, ΜΟΝΕΜΒΑ- 
ΣΙΑ ΜΑΙΔ/Α3ΙΑ=ΜΜ, ΧΑΝΔΑΚΑΣ ΟΑΝϋΙΑ=ΧΝ. 

Τα γράμματα αυτά, θα ακολουθεί διψήφιος αριθμός 
που αντιστοιχεί στα δύο τελευταία ψηφία του έτους 
χρησιμοποιήσεως των ταινιών καθώς και ο αύξων 
αριθμός της ταινίας. 

Οι ταινίες ελέγχου διανέμονται στους ενδιαφερομέ¬ 
νους οινοποιούς ή και εμφιαλωτές εφόσον έχουν κατα¬ 
βάλει το αντίτιμο των αιτούμενων ταινιών προς κάλυ¬ 
ψη της δαπάνης εκδόσεώς τους για οίνους που έχουν 
πραχθεί σύμφωνα με την προδιαγραφή του προϊόντος 
και έχουν πιστοποιηθεί σύμφωνα με την κοινή υπουρ¬ 
γική απόφαση υπ’ αριθμ. 5833/155045/12.12.2013 (Β' 3324) 
όπως ισχύει. 

Η χρησιμοποίηση ανάλογων ταινιών για άλλη κατη¬ 
γορία οίνων, έστω και διαφορετικού χρώματος, δεν 
επιτρέπεται. 

Επιπλέον στοιχεία όσον αφορά στον τύπο των ταινιών 
μπορούν να καθοριστούν με απόφαση του Υπουργού 
Αγροτικής Ανάπτυξης και Τροφίμων. 


β) Οι οίνοι ΠΓΕ που διατίθενται εμφιαλωμένοι στην 
κατανάλωση φέρουν υποχρεωτικά τυπωμένο επί της 
ετικέτας, με ευθύνη του εμφιαλωτή, ειδικό κωδικό αριθμό 
που περιλαμβάνει τα αρχικά γράμματα που αντιστοιχούν 
στην γεωγραφική ένδειξη και στη συνέχεια αύξοντα εξα- 
ψήφιο αριθμό. Στο τέλος του, ο κωδικός περιλαμβάνει 
τα δύο τελευταία ψηφία του έτους εσοδείας ή στην 
περίπτωση που ο οίνος προκύψει με ανάμειξη οίνων δι¬ 
αφορετικής εσοδείας τα δύο τελευταία ψηφία του έτους 
εμφιάλωσης. Οι ειδικοί κωδικοί αριθμοί χορηγούνται από 
την αρμόδια ΔΑΟΚ της περιοχής όπου βρίσκονται οι 
εγκαταστάσεις εμφιάλωσης μετά από αίτηση του ενδι¬ 
αφερομένου για οίνους που έχουν πραχθεί σύμφωνα με 
την προδιαγραφή του προϊόντος και έχουν πιστοποιηθεί 
σύμφωνα με την κοινή υπουργική απόφαση υπ’ αριθμ. 
5833/155045/12.12.2013 (Β'3324) όπως ισχύει. 

Αρθρο 6 

Έλεγχοι 

1. Η αρμόδια ΔΑΟΚ παρακολουθεί την λειτουργία των 
εμφιαλωτηρίων οίνων και διενεργεί αυτεπάγγελτους 
δειγματοληπτικούς ή κατόπιν καταγγελίας, διοικητικούς 
καθώς και επιτόπιους ελέγχους, χωρίς προειδοποίη¬ 
ση, για τη διαπίστωση της τήρησης των διατάξεων της 
παρούσας απόφασης, για τους οποίους συντάσσεται 
σχετική έκθεση ελέγχου. 

2. Αν η αρμόδια ΔΑΟΚ διαπιστώσει κατά τον έλεγχο 
μη συμμόρφωση του εμφιαλωτηρίου ως προς τις απαι¬ 
τήσεις της παρούσας απόφασης εφαρμόζει τις διατάξεις 
του Ν. 4235/2014 (Α' 32) και ιδίως τα άρθρα 3, 4, 5, 6, 9, 
10,12, 22, 23, 24 και 25. 

Άρθρο 7 

Μεταβατικές Διατάξεις 

Τα εμφιαλωτήρια οίνων πού έχουν αδειοδοτηθεί και 
λειτουργούν κατά την έναρξη ισχύος της παρούσας από¬ 
φασης, υποχρεούνται εντός έξι (6) μηνών να καταθέσουν 
στην αρμόδιο ΔΑΟΚ, αναγγελία έναρξης λειτουργίας, 
σύμφωνα με το άρθρο 2 της παρούσας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Οκτωβρίου 2015 

Ο ΥΠΟΥΡΓΟΣ 

ΕΥΑΓΓΕΛΟΣ ΑΠΟΣΤΟΛΟΥ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε μορφή ΡΥΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή οό-Γοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• ΗκαταβολήγίνεταισεόλεςτιςΔημόσιεςΟικονομικέςΥπηρεσίες(Δ.Ο.Υ.).Τοπρωτότυποδιπλότυπο(έγγραφοαριθμ.πρωτ.9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ.οιι·) 


Ηλεκτρονική Διεύθυνση: ήΙίρ://νννννν.βί. 9 Γ - β-πιαϊΙ: ννβόπΐ3δ1βΓ.βί@βί.9Γ 

ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


*020232327 1015001 2 * 

